কমিটি টু প্রটেক্ট জার্ণালিস্ট-এর এশিয়া কর্মসূচী বিষয়ে সমন্বয়ক বব দিচ বলেছেন – ‘দক্ষিণ এশিয়ায় পাকিস্তান হচ্ছে সাংবাদিকদের জন্য সবচাইতে বিপজ্জনক স্থান’ ।
সি পি জে কর্মকর্তা বব দিচ বললেন, ‘পাকিস্তানে আমরা গত বছর পরিসংখ্যানে দেখেছি ৮জন সাংবাদিক নিহত হয়েছেন ।
কমিটি টু প্রটেক্ট জার্ণালিস্ট-এর এশিয়া কর্মসূচী বিষয়ে সমন্বয়ক বব দিচ বলেছেন – ‘দক্ষিণ এশিয়ায় পাকিস্তান হচ্ছে সাংবাদিকদের জন্য সবচাইতে বিপজ্জনক স্থান’ । দক্ষিণ এশিয়ায় সাংবাদিকদের পরিস্থিতি নিয়ে টেলিফোনে তার সাক্ষাতকার নিয়েছেন রোকেয়া হায়দার। কমিটি টু প্রটেক্ট জার্ণালিস্ট সংস্থা, গত মাসে তাদের এক রিপোর্টে বলেছে যে দক্ষিণ এশিয়ায় পাকিস্তান হচ্ছে সাংবাদিকদের জন্য অন্যতম মারাত্মক এক দেশ । চলতি সপ্তাহেই সেখানে সাংবাদিক সেলিম শাহযাদকে নিপীড়ন করে হত্যা করা হয় । এ সম্পর্কে সি পি জে কর্মকর্তা বব দিচ বললেন, ‘পাকিস্তানে আমরা গত বছর পরিসংখ্যানে দেখেছি ৮জন সাংবাদিক নিহত হয়েছেন । তারা সবাই স্থানীয় সাংবাদিক ছিলেন । বিশ্বের যে কোন দেশের মধ্যে এ হচ্চে সবচাইতে খারাপ পরিস্থিতি । পাকিস্তান হচ্ছে সাংবাদিকদের জন্য সবচাইতে বিপজ্জনক দেশ’ । ওদিকে পাকিস্তান কর্তৃপক্ষ বলছেন সেলিম শাহযাদের হত্যার সঙ্গে পাকিস্তানের সামরিক গোয়েন্দা বিভাগ জড়িত ছিল এমন অভিযোগ বন্ধ করা উচিত । আই এস আইকে লক্ষ্য করে এমন কথা বলা উচিত নয় । বব দিচ বললেন – ‘সত্যি কথা বলতে কি, সি পি জে কিন্তু কখনও এমন দাবী করেনি যে আই এস আই সেলিমকে হত্যা করেচে । এ ছাড়া তারা যে অন্য কোন আক্রমণ বা হত্যার জন্য দায়ী সে কথাও আমরা বলিনি । তবে অনেক পাকিস্তানী সাংবাদিকই সে কথা বলছেন । পাকিস্তানী যারা সাংবাদিক নন তারাও বলছেন’ । বব দিচ আরও বলেন, ‘দেখুন আসলে যা প্রয়োজন তা হলো – সেলিম শাহযাদ এবং আরও অনেকের মৃত্যুর বিষয়ে ভালভাবে তদন্ত করে দেখা । সেই ২০০২ সালে আমেরিকার ড্যানিয়েল পার্লের হত্যাকাণ্ডের পর কোন তদন্তই করা হয়নি । কোন পাকিস্তানী সাংবাদিকের হত্যার ঘটনা খতিয়ে দেখা হয় নি । সরকার কোন পদক্ষেপই নেয়নি । অবশ্যই আই এস আই বা কোন সরকারী সংস্থা এইসব হত্যার নেপথ্যে ছিল না । কিন্তু সমস্যাটা হচ্ছে কেউই জানে না যে কারা এই হত্যা করেছে’ ।